د اتومي موادو قاچاقبران نیول شوي
په ختیځ اروپا کې چارواکي وايي یو شمېر هغه قاچاقبران یې نیولي چې غوښتل یې پر داعش اتومي مواد خرڅ کړي.
په ختیځې اروپا کې چارواکي چې د امریکا د فدرالي تحقیقاتو د ادارې سره ګډ کار کوي وایي، په تېرو پنځو کلونو کې څلور ځله د یو شمېر هغو جنایي ډلو مخه نیولې ده چې، غوښتل یې په منځني ختیځ کې په سخت دریزه ډلو کیماوي مواد خرڅ کړي. داسې ګمان کیږي چې د بدمعاشانو دغو ځینو ډلو د له روسیې سره نژدې اړیکي درلودل. د همدې روان کال د فبرورۍ په میاشت کې چارواکو یو قاچاقبر ونیوه چې غوښتل یې د  په نامه د کیماوي موادو یوه لویه ذخیره خرڅه کړي. په راپور کې ویل شوي دي چې دغه قاچاقبر غوښتل دا مواد یوازې د اسلامي دولت یا داعش په کوم غړي وپلوري. خو ویل شوي نه دي چې قاچاقبر دغه مواد له کوم ځای نه ترلاسه کړي وو. د مالدوفوا یو شمېر پولیس او قضايی چارواکو د اسوشیټټ پرس خبري اژانس ته، د اتومي وسلو د تور بازار په اړه ځیني تحقیقاتي دوسیې هم وښودلې چې د دغه کاروبار خطر یې لا جوت کړ. راپور وايي چې د روسیې او لویدیځ ترمنځ د اړیکو خرابوالي دا مسله نوره هم پیچلې کړې ده؛ اوس سخته ده چې دا معلومات ترلاسه شي چې قاچاقابران له کومې لارې اتومي مواد له یوې سیمې بلې ته انتقالوي د روسیې د پراخو دښتو له لارې که له کومې بلې لارې. د مالدوفوا د پولیسو یو مشر کاسټنټین مالیز وویل همدغه کار د قاچاقبرانو نیول او موندل لا ستونزمن کړي دي. هغه وویل " موږ شاید دا ډول نورې ډېرې پېښې او قضیې ولرو. قاچاقبران فکر کوي چې د دوی نیول ستونزمن شوي دي، خو د پېسو ګټل ورته اسانه دي." تحقیق کوونکي وایي داسې ګمان کیږي چې د کیماوي موادو د تور بازار قاچاقبران د روسیې د استخباراتي ادارې سره ناسته پاسته لري او اکثره راکړه ورکړه په مالدوفوا کې کیږي چې په ختیځې اروپا کې ده.